Diari Oficial de la Generalitat Valenciana


Sumari del DOGV 7008, del 22-04-2013 (2013/3890)

Resolució de 5 d'abril de 2013, del president de l'Agència Valenciana del Turisme, per la qual es determina la composició de les meses de contractació de l'Agència Valenciana del Turisme
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7008

Data del DOGV
:   22-04-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/3890


Data del document
:   05-04-2013

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme

Resolució de 5 d'abril de 2013, del president de l'Agència Valenciana del Turisme, per la qual es determina la composició de les meses de contractació de l'Agència Valenciana del Turisme [2013/3890]  
De conformitat amb el que establixen els articles 295 de la Llei 30/2007, de 30 d'octubre, de Contractes del Sector Públic i 21 del Reial Decret 817/2009, de 8 de maig, pel qual es desplega parcialment la Llei 30/2007, de 30 d'octubre, de Contractes del Sector Públic, respecte de la composició de les meses de contractació i del nomenament dels seus membres, resulta necessari determinar la composició de la mesa de contractació, com a òrgan competent per a la valoració de les ofertes, que assistirà l'òrgan de contractació en l'adjudicació dels contractes de l'Agència Valenciana del Turisme.  
L'article 67 de la Llei 37/1998, de 21 de maig, de Turisme de la Comunitat Valenciana establix la naturalesa jurídica i el règim jurídic aplicable a l'Agència Valenciana del Turisme en matèria de contractació, així com a l'article 5, dos, apartat E del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, atribuïx al president la representació permanent de l'entitat en la firma de contractes, que queda constituït com a òrgan de contractació del dit ens públic.  
Per tot això, fent ús de les atribucions que em conferix la normativa citada resolc:   
  
Primer  
Constituir la mesa de contractació que haurà d'assistir el president de l'Agència Valenciana del Turisme, en la seua funció d'òrgan de contractació, per als procediments que es tramiten en l'àmbit de l'Agència Valenciana del Turisme, amb la composició següent:  
President: L'adjunt/a al director de l'Agència Valenciana del Turisme, o persona en qui delegue.  
Secretari, amb veu però sense vot: Un representant de la Secció de Contractació de l'Agència Valenciana del Turisme  
Vocals:  
- Un representant de l'Àrea de l'Agència Valenciana del Turisme, que propose la contractació  
- Un representant de l'Agència Valenciana del Turisme, adscrit a una àrea diferent d'aquella que propose la contractació  
- Un representant del Servici de Programació i Gestió Econòmica, de l'Agència Valenciana del Turisme  
- Un tècnic jurídic de l'Agència Valenciana del Turisme.  
  
Segon  
La designació dels membres de les meses es fa amb caràcter general per a l'adjudicació dels contractes els plecs de clàusules administratives particulars dels quals no concreten la seua composició.  
  
Tercer  
Deixar sense efecte la resolució de 4 de juny de 2010, de la consellera de Turisme i presidenta de l'Agència Valenciana del Turisme sobre esta matèria.  
  
València, 5 d'abril de 2013.- El president de l'Agència Valenciana del Turisme: Máximo Buch Torralva.